
“Zöld energiával a zöld Magyarországért” weboldal marketing szempontú elemzése

Az általam választott és feldolgozott téma aktualitását indokolja, hogy a marketingeszközök a piacgazdaság kialakulásával robbanásszerű változáson mentek keresztül, napjaink vívmányaként a világháló megjelenése a megváltozott információáramlás, az elektronikus marketing egyre nagyobb teret nyer a gazdaságban és a társadalomban egyaránt.

Kutatásom célja, hogy marketing szempontból megvizsgáljam, értékeljem a “Zöld energiával a zöld Magyarországért” weboldalt, tartalmi és formai aspektusból egyaránt, annak érdekében, hogy a feltárt problémák, hiányosságok alapján a honlap továbbfejleszthető legyen.
Dolgozatomban, szakirodalmi források alapján vizsgálom a zöldenergia jelentőségét, helyzetét hazánkban, az internet, az online marketing lehetőségeit, különös tekintettel a weblap szerepére a marketingkommunikációs tevékenységben.

A téma feltárása érdekében szekunder és primer kutatási módszereket alkalmazok, saját megfigyeléseket illetve kérdőíves megkérdezést - a weboldal szakmai tartalmához kapcsolódó - kutatók illetve a lakossági és vállalati felhasználók körében.
Kutatási eredményeim alapján megállapítható, hogy mind tartalmi, mind formai szempontból fejleszteni szükséges a weblapot, melyre vonatkozóan konkrét következtetéseket és a javaslatokat fogalmaztam meg, annak érdekében, hogy az internetes felület még színvonalasabb és vonzóbb legyen a meglévő és potenciális felhasználók számára.



